আমাদের দেশে ‘অংশগ্রহণমূলক’ বলতে বোঝায় আওয়ামী লীগ-বিএনপি আসবে কি না। আমার তো মনে হচ্ছে এবার বিএনপি অংশ নেবে। বিএনপি অংশ নেয়া মানে জাতীয় পার্টি নেয়া, জামায়াতেরও অংশ নেয়া (যদিও জামায়াতের নিবন্ধন নেই)। তবে এটুকুতেই আমি আমার সন্তুষ্টি প্রকাশ করতে পারবো না। আমি মনে করি- অংশগ্রহণমূলক মানে শুধু এরকম ব্যাখ্যা যথেষ্ট না। জনগণ যদি নির্বাচনে অংশগ্রহণ করে এবং সে নির্বাচন একটা প্রক্রিয়ার ব্যাপার। অংশগ্রহণমূলক মানে এই না যে গিয়ে সিল দিয়ে চলে আসা। জনগণ যাতে বলতে পারে যে এই নির্বাচনে আমার এই আকাঙ্ক্ষা আছে, আমি এরকম দল চাই। ওই অর্থে অংশগ্রহণমূলক হবে না কিন্তু দৃশ্যমানভাবে অংশগ্রহণমূলক হতে পারে ।